Document ID: 31999R1513

KOMISSION ASETUS (EY) N:o 1513/1999,
annettu 9 päivänä heinäkuuta 1999,
tomaattijalosteiden vähimmäishinnan ja tuen määrän vahvistamisesta markkinointivuodeksi 1999/2000
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96(1), sellaisena kuin se on muutettuna asetuksella (EY) N:o 2199/97(2), ja erityisesti sen 3 artiklan 3 kohdan ja 4 artiklan 9 kohdan,
sekä katsoo, että
1) asetuksen (EY) N:o 2201/96 3 artiklan 1 kohdan mukaisesti tuottajalle maksettavan vähimmäishinnan määrittämisen perusteita ovat edeltävän markkinointivuoden vähimmäishinta, hedelmä- ja vihannesalan markkinahintojen kehitys sekä tarve turvata eri käyttötarkoituksiin tarkoitettujen perustuoretuotteiden tavanomainen menekki, mukaan lukien tuotteiden toimittaminen jalostusteollisuudelle,
2) komission asetusta (ETY) N:o 2022/92(3), jossa annetaan tiettyjen tiivisteiden, mehujen ja tomaattihiutaleiden valmistukseen tarkoitettujen tomaattien tuottajille maksettavan vähimmäishinnan soveltamista koskevat yksityiskohtaiset säännöt liukenevan kuiva-ainepitoisuuden perusteella, on sovellettava edelleen,
3) asetuksen (EY) N:o 2201/96 4 artiklassa määritellään tuotantotuen vahvistamisperusteet; erityisesti on otettava huomioon ennen kyseisen artiklan 10 kohdassa säädettyä edellisen markkinointivuoden osalta sovellettavaa alennusta vahvistettu tai laskettu tuki, jota on mukautettu tuottajalle maksettavan vähimmäishinnan kehityksen ja yhteisössä maksettujen raaka-ainekustannusten ja tärkeimpien kilpailevien kolmansien maiden raaka-ainekustannusten välisen erotuksen huomioon ottamiseksi; tomaattitiivisteiden, säilöttyjen kuorittujen ja kuorimattomien kokonaisten tomaattien ja tomaattimehun hintojen kehitys ja ulkomaankaupan määrä on otettava huomioon,
4) asetuksen (EY) N:o 2201/96 4 artiklan 10 kohdassa säädetään, että tomaattitiivisteille ja niistä valmistetuille tuotteille vahvistettua tukea alennetaan 5,37 prosentilla; alennetun tuen lisäksi voidaan maksaa täydentävää tukea suhteessa Ranskassa ja Portugalissa tuotetun tiivisteen määriin, ja
5) tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Asetuksen (EY) N:o 2201/96 3 artiklassa tarkoitettu tuottajille maksettava vähimmäishinta markkinointivuodeksi 1999/2000 vahvistetaan liitteessä I.
2 artikla
1. Edellä mainitun asetuksen 4 artiklassa tarkoitettu tuotantotuki markkinointivuodeksi 1999/2000 vahvistetaan liitteessä II.
2. Komissio vahvistaa asetuksen (EY) N:o 2201/96 4 artiklan 10 kohdan toisessa alakohdassa tarkoitetun täydentävän tuen tomaattitiivisteille, tomaattimehulle ja tomaattihiutaleille, jos maintussa alakohdassa säädetty edellytys täyttyy.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä heinäkuuta 1999.

Labels: 2
17
19
6